Ντέρμπι της Δράμας

Ως **Ντέρμπι της Δράμας** αναφέρεται η αθλητική αναμέτρηση ανάμεσα στις ομάδες της Δόξας Δράμας και του Πανδραμαϊκού, κατά κύριο λόγο στο ποδόσφαιρο.

## Γενική περιγραφή

### Ίδρυση των συλλόγων

#### Δόξα Δράμας
Μετά τη λήξη του Α΄ Παγκόσμιου Πόλεμου, το φθινόπωρο του 1918, μια μονάδα Άγγλων στρατιωτών στρατοπέδευσε για λίγες μέρες στην πόλη της Δράμας. Ο καιρός για αυτούς ήταν γλυκός και η φιλοξενία των ντόπιων πρωτόγνωρη στα μάτια τους. Οι στρατιώτες απαλλαγμένοι από διάφορες μέριμνες, έπαιζαν τα απογεύματα ένα καινούργιο παιχνίδι, το ποδόσφαιρο. Πολλές φορές μάλιστα, τις ενδεκάδες τους συμπλήρωναν τα ελληνόπουλα, τα οποία όχι μόνο ήταν εντυπωσιασμένα από το παιχνίδι, αλλά παράλληλα τα ενθουσίαζαν το πάθος των Άγγλων στρατιωτών.

Έτσι, δεν άργησαν και τα ελληνόπουλα να συγκροτήσουν τις πρώτες συνοικιακές ομάδες στην πόλη, χρησιμοποιώντας αυτοσχέδιες μπάλες φτιαγμένες από κουρελόπανα. Σχεδόν αμέσως ιδρύθηκε στη Δράμα ο πρώτος οργανωμένος σύλλογος με την ονομασία «**Πηλεύς**», με ιδρυτικά στελέχη τους Αντώνη Κόκκινο, Γιάννη Σιμόπουλο, Χρήστο Κωνσταντινίδη, Δημήτρη Τζήμα, Αχιλλέα Βαγενά, Φιλ. Αναγνώστου, Γιώργο Αθανασιάδη και τους αδερφούς Περβανά. Όμως, μετά από μόλις ένα χρόνο, την άνοιξη του 1919, αποφασίστηκε η διεύρυνση των στελεχών του συλλόγου με τους Παπαλούση, Φέσσα, Καπανίκη, Πολυχρονίδη και Πεντζίκη. Τότε η ονομασία άλλαξε σε «**Σύλλογος Σωματικής Αγωγής η Δόξα**».

Η Δόξα σύντομα απέκτησε τις πρώτες ποδοσφαιρικές μπάλες και τις πρώτες ομοιόμορφες ασπρόμαυρες φανέλες με αρχικό έμβλημα της ομάδας το τριφύλλι. Σε κάθε φύλλο του τριφυλλιού ήταν γραμμένο ένα γράμμα από τα αρχικά Γ.Σ.Δ., ακρωνύμιο των λέξεων **Γυμναστικός Σύλλογος Δράμας**. Κατά μία εκδοχή, το μαύρο χρώμα επιλέχθηκε εις ένδειξη πένθους για τα θύματα της περιοχής από τις εμπόλεμες περιόδους που προηγήθηκαν, ενώ ένας θρύλος τα συνέδεσε με το χαμό ενός ποδοσφαιριστή κατά τη διάρκεια ενός αγώνα.

*Αρχίζοντας από τις μαύρες τιμημένες φανέλες, από την ολόσωμη μαύρη φορεσιά, πόσοι άραγε από όλους σας γνωρίζετε ότι αυτά τα μαύρα ρούχα τιμούν εκείνους τους ποδοσφαιριστές της Δόξας που σκοτώθηκαν κατά τον ελληνοβουλγαρικό πόλεμο; "Δεν Ξέρω", μου είπε "ποιοί ήταν εκείνοι οι ποδοσφαιριστές, αλλά τιμούσαμε τα παλικάρια, νιώθοντας μεγάλη περηφάνια φορώντας τα μαύρα. (Συνέντευξη του [[Τάκης Λουκανίδης|Τάκη Λουκανίδη]] στον Χάρη Αλευρόπουλο.)*

#### Πανδραμαϊκός
Ποδοσφαιρική ομάδα με το όνομα **Πανδραμαϊκός** συναντάμε στη Δράμα και στη δεκαετία του 1930, η οποία αναγνωρίστηκε από την Ε.Π.Ο. στις 24-7-1930. Το καλοκαίρι του 1967 έγινε μια πρώτη σοβαρή προσπάθεια ένωσης των κορυφαίων δραμινών ομάδων. Αν και η ομάδα που συγκροτήθηκε με το όνομα Πανδραμαϊκός έδωσε κάποιους φιλικούς αγώνες, δεν συμμετείχε στο πρωτάθλημα και αποσυντέθηκε εν τη γενέσει της. 

Τελικά, τον Οκτώβριο του 1969 πραγματοποιήθηκε η συγχώνευση των ιστορικών σωματείων Άρης Δράμας και Ελπίς Δράμας και ιδρύθηκε ο σύλλογος Πανδραμαϊκός Αθλητικός Όμιλος. Ο σύλλογος αρχικά δραστηριοποιήθηκε στο άθλημα του ποδοσφαίρου διαθέτοντας μόνο τμήμα ποδοσφαίρου ανδρών και εντάχθηκε στην Ελληνική Ποδοσφαιρική Ομοσπονδία με αριθμό μητρώου 81 και παράλληλα ως σωματείο της Δράμας στην Ένωση Ποδοσφαιρικών Σωματείων Δράμας.

## Έδρες
Το ντέρμπι της Δράμας λαμβάνει χώρα στις έδρες των δύο ομάδων στην περιοχή της Δράμας.

Έδρα της Δόξας είναι το ιδιόκτητο γήπεδο της, χωρητικότητας 10.000 θεατών, το οποίο δημιουργήθηκε το 1953, έπειτα από δωρεά του Αθανάσιου Δουμπέσα, ο οποίος παραχώρησε στον σύλλογο έκταση ώστε να μπορέσει να χτιστεί το γήπεδο, ενώ έδρα του Πανδραμαϊκού είναι το Δημοτικό Στάδιο Δράμας «Αλέκος Φρούσιος», χωρητικότητας 4.500 θεατών.

## Αναμετρήσεις και στατιστικά

### Αγώνες διαφόρων διοργανώσεων κυπέλλων

### Φιλικοί Αγώνες

### Στατιστικά επίσημων αγώνων

## Παραπομπές

## Πηγές - Εξωτερικοί σύνδεσμοι

* dramasport.gr - PRE GAME: ΔΟΞΑ ΔΡΑΜΑΣ-ΠΑΝΔΡΑΜΑΪΚΟΣ | Η ιστορία των ντέρμπι. 18/2/2022.

* dramasport.gr - PRE GAME: ΠΑΝΔΡΑΜΑΪΚΟΣ-ΔΟΞΑ ΔΡΑΜΑΣ. 20/11/2021.

Κατηγορία:Γ.Σ. Δόξα Δράμας
Κατηγορία:Α.Ο. Πανδραμαϊκός
Δράμα
Κατηγορία:Ποδοσφαιρικά παιχνίδια ελληνικών ομάδων
Κατηγορία:Αθλητισμός στη Δράμα